Diari Oficial de la Generalitat Valenciana


Sumari del DOGV 1794, del 01-06-1992 (1992/824995)

ORDRE de 24 d'abril de 1992, de la Conselleria de Sanitat i Consum, per la qual es convoquen ajudes per al desenvolupament de reunions de caràcters científic en relació amb el Pla Integral de Lluita contra el Càncer de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/24/(2)/dof/vci/html**

### Dades del document

Número de DOGV
:   1794

Data del DOGV
:   01-06-1992

Secció del DOGV
:   DISPOSICIONS GENERALS

Número del document
:   1992/824995


Data del document
:   24-04-1992

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 24 d'abril de 1992, de la Conselleria de Sanitat i Consum, per la qual convoca ajudes per al desenvolupament de reunions de caràcter científic en relació amb el Pla Integral de Lluita contra el Càncer de la Comunitat Valenciana.  
El Pla Integral de Lluita contra el Càncer de la Comunitat Valenciana, regulat pel Decret de la Generalitat Valenciana 199/1988, de 26 de desembre (DOGV núm. 973, de 30.12.88), inclou entre els seus objectius la formació continuada en oncologia dels professionals de la sanitat, i la promoció i el desenvolupament de la investigació bàsica i clínica sobre el càncer.  
Per això, d?acord amb la disposició final primera de l?esmentat decret, fent ús de les atribucions que em confereixen l'article 35 de la Llei 5/1983, de 30 de desembre, de la Generalitat Valenciana, i l'article 4 del Decret 187/1991, de 15 d'octubre, del Consell de la Generalitat Valenciana, que aprova el reglament orgànic i funcional de la Conselleria de Sanitat i Consum,  
ORDENE  
Article primer  
Convocar ajudes per a reunions científiques que es realitzen a la Comunitat Valenciana, en relació amb el Pla Integral de Lluita contra el Càncer de la Comunitat Valenciana i sota els seus auspicis. El termini de presentació de les sol·licituds de subvenció acabarà el 30 de setembre de 1992, encara que les reunions se celebren posteriorment.  
Aprovar les bases que regeixen aquesta convocatòria, incloses en l'annex a aquesta ordre.  
Article segon  
Les esmentades ajudes seran pagades amb càrrec a l'aplicació pressupostària 62.90.20.0472.682.62.739.64, codi de línia 401/000/92.  
València, 24 d'abril de 1992  
El Conseller de Sanitat i Consum,   
JOAQUIN COLOMER SALA  
ANNEX  
Bases per a la concessió d'ajudes per al desenvolupament de reunions de caràcter científic en relació amb el Pla Integral de Lluita contra el Càncer de la Comunitat Valenciana.  
1. Objecte de les ajudes  
Aquestes ajudes tenen com a finalitat afavorir la celebració i facilitar el desenvolupament de reunions de caràcter científic a la Comunitat Valenciana, en relació amb el Pla Integral de Lluita contra el Càncer de la Comunitat Valenciana (Decret 199/1988).  
2. Sol·licitants  
Podran presentar sol·licituds els responsables de les àrees d'oncologia (mèdica, radioteràpica, pediàtrica, oncohematologia) de la Comunitat Valenciana, per a les reunions que aquestes organitzen, i també les persones que col·laboren en l?organització d'altres reunions sobre temes oncològics amb caràcter clarament multidisciplinari.  
3. Formalització de les sol·licituds  
Les sol·licituds, adreçades al Conseller de Sanitat i Consum, es presentaran al registre general de la Conselleria de Sanitat i Consum, o per qualsevol altre dels mitjans previstos en l'article 66 de la Llei de Procediment Administratiu.  
Les sol·licituds caldrà presentar-les dos mesos abans de la celebració de l'activitat científica.  
Se'ls adjuntaran els següents documents:  
a) Programa provisional de la reunió, incloent-hi:  
- responsable de l?organització,  
- tipus de reunió,  
- lloc de la reunió,  
- data i durada previstes,  
- estructuració provisional, amb títols provisionals o definitius de les taules redones, simposis o conferències, i persones la invitació de les quals es preveu.  
b) Pressupost d'ingressos i despeses.  
4. Import de les ajudes  
L'import de les ajudes oscil·larà entre 250.00 i 500.000 pessetes, segons el programa i l'interès científic de l'activitat.  
La quantia de l'ajuda es pagarà íntegra en el moment de la seua concessió.  
5. Resolució  
Per a la valoració de les sol·licituds es constitueix una comissió d'avaluació, integrada per:  
a) El Director General de Planificació Sanitària o la persona que hi delegue.  
b) El Director del Pla Integral de Lluita contra el Càncer de la Comunitat Valenciana.  
La comissió té facultats per a realitzar les comprovacions que considere necessàries, i també per a resoldre els dubtes que sorgesquen en la interpretació d'aquestes bases, i la possibilita d'entrevistar els sol·licitants. Podrà demanar l'assessorament de les persones que considere convenient.  
Després de feta la valoració de les sol·licituds, la comissió elevarà una proposta al Conseller de Sanitat i Consum, el qual resoldrà l'adjudicació de l'ajuda.  
6. Obligacions  
Els beneficiaris restaran obligats a:  
a) Incloure en la documentació de la reunió la llegenda: «Subvencionat per la Conselleria de Sanitat i Consum. Direcció General de Planificació Sanitària. Pla Integral de Lluita contra el Càncer.»  
b) Trametre a la Direcció General de Planificació Sanitària, en els tres mesos següents a la celebració de la reunió, el programa definitiu, una memória- resum de les activitats realitzades, i el pressupost definitiu i la justificació de les despeses fetes.  
c) La no observança de qualsevol d'aquestes bases o de les condicions indicades en l'article 47 del text refós de la Llei d'Hisenda Pública de la Generalitat Valenciana (Decret Legislatiu de 26 de juny de 1991) comportaran l'anul·lació i el reintegrament de l'ajuda concedida.


Còpia Permalink ELI